Microbioloxía - Uiquipedia

# Microbioloxía

### De Uiquipedia

Microbioloxía ye la ciencia qu'estudia los microorganismos, pertenecientes a les bacteries, protozoos, fungos, ocle y, pesie a les controversies, los virus. Ye una rama de la bioloxía, pero debio a que l'estudiu d'estos seres vivos ta llimitáu polos avances teunolóxicos, entá esisten munchos aspectos d'esta ciencia que tan por descubrise.

Debio a que pesie a la ñidia definición de microorganismu, esisten especies como les pertenecientes a les cianobacteries que tienen peculiaridáes estudiáes por otres rames de la bioloxía, como la botánica n'esti casu, nun ye d'estrañar que puedan mezase estudios y conocimientos de munchos d'estos seres vivos endientru de dellos apartáos pertenecientes a la bioloxía.

## [editar] Rames de la microbioloxía

Esisten milenta rames pertenecientes a la microbioloxía, pues sigún en qué té enfotáu l'estudiu d'esta, y qué utilidá seya la que se-y quier dar. Destaquen cincu rames:

- Microbioloxía ambiental: estudiu de los microorganismos nel mediu ambiente
- Microbioloxía mélica: cientra el so estudiu nel ámbetu de les influencies d'estos seres na patoxenia humana
- Microbioloxía evolutiva: basa les sos llínies d'investigación na evolución de los microorganismos a lo llargu de la hestoria
- Microbioloxía industrial: estudiu d'aquellos microorganismos d'interés industrial, que van dende les bacteries Rhizobium pa la fixación del nitróxenu atmosféricu nes plantes, o Lactobacillus, d'altu interés na producción de llácteos, a bacteries realizadoras de biorremediación, como Pseudomonas.

## [editar] Hestoria

El primer científicu que pue considerase endientru de la microbioloxía foi Leeuwenhoek, quen nel añu 1675 fabricó una especie de lupa que permitió ver microorganismos n'agua. Ya nel sieglu XIX apaecieren tres escueles, qu'enfotaron los sos estudios en tres campos diferentes:

- Escuela de Louis Pasteur en Francia: destacose pol estudiu de la fermentación y la putrefacción, descubriendo qu'estos dos procesos yeren productu d'aición microbiana y non por xeneración espontánea.
- Escuela de Robert Kock n'Alemaña: hebo estudios pa meyorar los mecanismos d'esterilización, destacose polos estudios fechos sobro la bacteria del antrax y, tamién, foi pionera nel desendolcu de medios de cultivu de microorganismos, creando'l mediu de cultivu sólidu d'agar.
- Escuela Rusa: lliderada por Winogradsky y Beijerinck, que baxu la bas de que'l estudiu del microorganismu tien d'estudiase direutamente nos sos medios, escubrieron el papel d'éstos nel reciclax y ciclos del carbonu, nitróxenu, azufre, etc.

Como ciencia qu'estudia los seres con tamaños menores a los perceptibles pol güeyu humanu, esta ciencia siempres foi dellimitada polos avances teunolóxicos, ya que, por exemplu, nun pudo ser posible apreciar les ultraestructures internes d'estos seres vivos fasta la apaición del microscopiu lleitrónicu, nos años 20, y, aínda asina, entá güei requiérense más téuniques d'aisllamientu, cultivu y visualización d'estos organismos pal so estudiu.

## [editar] Disciplines rellacionáes cola microbioloxía

  Botánica, Bacterioloxía, Micoloxía, Taxonomía, Paleontoloxía, Fisioloxía, Bioquímica, Bioloxía Molecular, Bioloxía celular, Xenética, Bioloxía marina, Ecoloxía, Evolución, Immunoloxía, Enfermedaes infeccioses, Parasitoloxía, Ontoxenia, Filoxenia.

Retrieved from "http://ast.wikipedia.org../../../m/i/c/Microbiolox%C3%ADa.html"

Categoría: Bioloxía

##### Views

- Artículu
- Discusión
- Revisión actual

##### Buscar

##### Otres llingües

- Afrikaans
- Aragonés
- Български
- Català
- Česky
- Dansk
- Deutsch
- English
- Esperanto
- Español
- Euskara
- Suomi
- Français
- עברית
- Bahasa Indonesia
- Ilokano
- Italiano
- 日本語
- 한국어
- Latina
- Latviešu
- Македонски
- Nederlands
- ‪Norsk (bokmål)‬
- Polski
- Português
- Română
- Русский
- Shqip
- Српски / Srpski
- ไทย
- Tagalog
- Türkçe
- Українська
- Tiếng Việt
- 中文